《蒲静安挽词》
宋代·李新

舞鸾雏鹄已先飞，曾倚西山泣晚晖。老去儿孙雄北阮，古来门户占乌衣。

萧萧华发犹供祭，历历清谈又解围。洞口仙人招白鹤，玉翰何日与云归。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。